Title: V roku 1997 vydala Európska komisia dokument nazvaný Agenda 2000
Author: stano
Last saved by: .
Company: UV SR

Predkladacia správa

Hĺbková analýza pripravenosti Slovenska na členstvo v Európskej únii prezentovaná v Pravidelnej hodnotiacej správe Európskej komisie bola východiskom pri definovaní krokov a opatrení na rok 2001. Dňa 10.1.2001 Vláda SR schválila materiál "Prioritné úlohy vlády SR vyplývajúce z Pravidelnej správy Európskej komisie o pripravenosti Slovenskej republiky na členstvo v Európskej únii zo dňa 8.11.2000", ktorý identifikoval problémy v jednotlivých oblastiach prístupového procesu a na ich základe stanovil krátkodobé prioritné úlohy na rok 2001. 

Materiál „Prioritné úlohy vlády SR vyplývajúce z Pravidelnej správy Európskej komisie o pripravenosti Slovenskej republiky na členstvo v Európskej únii zo dňa 8.11.2000“  vychádzal jednak z analýzy Pravidelnej správy Európskej komisie, ale i zo záväzkov v negociačných pozíciach a úloh, rozpracovaných v druhej revidovanej verzii Národného programu pre prijatie acquis communautaire z marca 2000. Vláda SR svojim uznesením 
č. 17 z 10.1.2001 uložila podpredsedovi vlády pre európsku integráciu predkladať raz mesačne na rokovanie vlády Monitor plnenia prioritných úloh integrácie v roku 2001. Východiskom na pravidelné mesačné monitorovanie plnenie prioritných úloh je Tabuľková časť materiálu "Prioritné úlohy vlády SR vyplývajúce z Pravidelnej správy Európskej komisie". Predkladaný materiál je prvým monitorom plnenia úloh vyplývajúcich z uznesenia vlády SR č. 17 z 10.1.2001. 

Prioritné úlohy uvedené v tabuľkovej časti sú zoradené podľa príslušnosti k jednotlivým negociačným kapitolám. Každá úloha má stanovené termíny jednotlivých etáp legislatívneho procesu (pre každú etapu je stanovený príslušný týždeň kalendárneho roka)
-	predloženie do porady vedenia, 
-	doručenie do podateľne Úradu vlády SR, 
-	rokovanie Legislatívnej rady vlády SR, 
-	rokovanie vlády SR, 
-	rokovanie Národnej rady SR 
-	a dátum účinnosti. 
Stanovené termíny sú hraničné, tzn. najneskoršie možné termíny, ktoré sú ešte v súlade so záväzkami Slovenskej republiky vyplývajúcimi z Národného programu pre prijatie acquis communautaire 2000 a z jednotlivých negociačných pozícií. Svetlejšie pozadie označuje aktuálne štádium legislatívneho procesu, v ktorom sa príslušná úloha nachádza. Tmavšie pozadie označuje stav legislatívneho procesu, v ktorom by sa príslušná úloha mala nachádzať. Symbolom ✓ sú označené úlohy, ktoré sa plnia a symbolom 💣 úlohy, ktoré sa neplnia. 

Uznesením k Monitoru sa zrušuje bod B.4. uznesenia vlády č. 171/2000 zo dňa 22. marca 2000, ktorý ukladá podpredsedovi vlády pre európsku integráciu P. Hamžíkovi predkladať na rokovanie vlády informáciu o plnení dokumentu Európskej komisie "Partnerstvo pre vstup". Ďalší monitoring úloh bude prebiehať na základe uznesenia vlády SR č. 17/2001 k materiálu „Prioritné úlohy vlády SR vyplývajúce z Pravidelnej správy EK o pripravenosti SR na členstvo v EÚ zo dňa 8.11.2000“.  

1. január 2004 bol stanovený ako referenčný dátum vstupu Slovenskej republiky do EÚ a vzhľadom na túto skutočnosť musí Slovenská republika prevziať príslušné acquis communautaire najneskôr k 31.12.2002. Cieľom predkladaného materiálu je zintenzívnenie dynamiky procesu preberania acquis communautaire, ktoré je nevyhnutná, pokiaľ má Slovenská republika dodržať termín určený pre prevzatie a implementáciu acquis communautaire.